**Anna** **Mojžišová**, rodená **Nagyová**, (\* 1953) je slovenská právnička. Bola osobnou tajomníčkou predsedu vlády Slovenskej republiky Vladimíra Mečiara pred aj po rozdelení Česko‑Slovenska. S priebehom rokovaní o vzťahoch medzi Slovenskom a Českom bola informovaná. A to aj napriek tomu, že rokovania niekedy prebiehali iba medzi Václavom Klausom a Vladimírom Mečiarom, teda medzi štyrmi očami. Jej vplyv na Vladimíra Mečiara bol taký zásadný, že o nej novinári písali ako o „železnej Anne".

Kariéra
-------

Mojžišová pracovala ako asistentka riaditeľa hotela Bôrik, bola členkou vedenia Slovenskej technickej knižnice, členkou vedenia Slovenského zväzu bytových družstiev, od roku 1988 pracovala na Úrade vlády a od januára 1990 bola osobnou tajomníčkou predsedu vlády, najskôr Milana Čiča a potom Vladimíra Mečiara.

### Éra Vladimíra Mečiara

Ako osobná tajomníčka predsedu vlády Vladimíra Mečiara mala taký vplyv, že by ho podľa samotného Mečiara dokázala zničiť do 24 hodín. Mala vplyv v tajnej službe a kontakty v biznise i podsvetí.

Koncipientskú prax vykonávala počas práce na Úrade vlády SR v Banskej Bystrici, aj keď koncipientská prax si vyžaduje každodennú prítomnosť a blízkosť dozorcu. Dohliadateľom bol JUDr. Juraj Koval, predseda klubu HC Banská Bystrica, ktorému Úrad vlády SR udelil dotáciu na štadión vo výške 1 mil. €.

Stála pred súdom v kauze Pavla Ruska.

Dnes sa vyhýba médiám a v politike sa neangažuje. Vykonáva funkciu predsedníčky dozornej rady vo firme SLOVAKOR INDUSTRY, a.s. kde je jej manžel Ing. Marián Mojžiš predsedom predstavenstva.

Rodina
------

Manžel Ing. Marián Mojžiš bol štátnym tajomníkom na slovenskom ministerstve hospodárstva, potom bol v rokoch 1995 – 1998 generálnym riaditeľom firmy *Petrimex* a tiež pôsobil aj ako vládny splnomocnenec pre hospodársku spoluprácu s Ruskom. Svadba prebehla 25. novembra 2002 vo Zvolene, rodisku o rok staršieho partnera.

Zhoda priezviska a funkcií
--------------------------

V českom verejnom priestore bola často spomínaná pani Nagyová, vedúca kabinetu predsedu vlády petra Nečasa. Išlo však o Janu Nagyovú (aktuálne Janu Nečasovú), ktorá nie je v príbuzenskom pomere s Annou Nagyovou.

Referencie
----------

1. ↑  WOLF, Karola. *Podruhé a naposled aneb mírové dělení Československa*. Praha : GG, 1998. (1. vyd.) ISBN 978-80-86103-10-5.
2. ↑   *Pozadí setkání ve vile Tugendhat: Slavné místo pod stromem vybral sám Klaus* [online]. iROZHLAS, 2017-08-27, [cit. 2023-11-19]. Dostupné online. (po česky)
3. 1 2  A.S, Petit Press. *Železná Anna Nagyová svoju svadbu neutajila* [online]. korzar.sme.sk, [cit. 2023-11-19]. Dostupné online.
4. 1 2   *Železná Anna: Príbeh sekretárky, ktorá vedela ako na to* [online]. Biztweet, 2018-09-30, [cit. 2023-11-12]. Dostupné online.
5. 1 2 3   *Kauza Rusko: Na polícii vypovedala Mečiarova pravá ruka* [online]. www.noviny.sk, 2017-11-06, [cit. 2023-11-12]. Dostupné online.
6. ↑   *Malá dělala koncipientku 300 kilometrů od domova. Praxi přitom měla absolvovat na plný úvazek | Aktuálně.cz* [online]. Aktuálně.cz - Víte, co se právě děje, 2018-06-28, [cit. 2023-11-19]. Dostupné online. (po česky)
7. ↑  A.S, Petit Press. *Mecenášov zo zdravotníctva a schránkových firiem náš hokej priťahuje - Transparency International Slovensko - (blog.sme.sk)* [online]. blog.sme.sk, [cit. 2023-11-19]. Dostupné online.
8. ↑  INFO(AT)UVOSTAT.SK. *JUDr. Juraj Koval - profil osoby* [online]. www.uvostat.sk, [cit. 2023-11-19]. Dostupné online.
9. ↑  A.S, SITA Slovenská tlačová agentúra. *Pokračoval súd v kauze prípravy vraždy Volzovej, vypovedala aj bývalá Mečiarova poradkyňa* [online]. SITA.sk, 2020-11-27, [cit. 2023-11-19]. Dostupné online.
10. ↑   *Výpis z obchodného registra SR* [online]. www.orsr.sk, [cit. 2023-11-19]. Dostupné online.
11. ↑  A.S, Petit Press. *Zajtra bude valné zhromaždenie Petrimexu, na ktorého majetok vyhlásil súd konkurz* [online]. www.sme.sk, [cit. 2023-11-19]. Dostupné online.

Zdroj
-----

*Tento článok je čiastočný alebo úplný preklad článku Anna Nagyová na českej Wikipédii.*